ddrg/super_eurlex huggingface dataset:
FI Euroopan unionin virallinen lehti C 389/51

Unionin yleisen tuomioistuimen tuomio 24.9.2015 – Rintisch v. SMHV – Compagnie laitière européenne (PROTICURD)

(Asia T-382/14) (1)

((Yhteisön tavaramerkki - Väitemenettely - Euroopan yhteisön nimeävä kansainvälinen rekisteröinti - Sanamerkki PROTICURD - Aikaisemmat kansalliset sanamerkit PROTI ja PROTIPLUS - Aikaisempi kansallinen kuviomerkki Proti Power - Suhteellinen hylkäysperuste - Tutkittavaksi ottaminen - Asetuksen (EY) N:o 207/2009 59 artikla ja asetuksen (EY) N:o 216/96 8 artiklan 3 kohta - Perusteluvelvollisuus - Asetuksen N:o 207/2009 75 artikla - Aikaisempien tavaramerkkien tosiasiallinen käyttö - Asetuksen N:o 207/2009 42 artiklan 2 kohta - Sekaannusvaara - Asetuksen N:o 207/2009 8 artiklan 1 kohdan b alakohta))

(2015/C 389/56)

Oikeudenkäyntikieli: englanti

Asianosaiset

Kantaja: Bernhard Rintisch (Bottrop, Saksa) (edustaja: asianajaja A. Dreyer)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamies: A. Schifko)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Compagnie laitière européenne SA (Condé-Sur-Vire, Ranska) (edustaja: asianajaja C. Hertz-Eichenrode)

Oikeudenkäynnin kohde

Kanne SMHV:n neljännen valituslautakunnan 14.4.2014 tekemästä päätöksestä (asia R 609/2011-4), joka koskee Bernhard Rintischin ja Compagnie laitière européenne SA:n välistä väitemenettelyä

Tuomiolauselma

1) Sisämarkkinoiden harmonisointiviraston (tavaramerkit ja mallit) (SMHV) neljännen valituslautakunnan 14.4.2014 tekemä päätös (asia R 609/2011-4) kumotaan.

2) SMHV vastaa omista oikeudenkäyntikuluistaan, ja se velvoitetaan korvaamaan Bernhard Rintischin oikeudenkäyntikulut.

3) Compagnie laitière européenne SA vastaa omista oikeudenkäyntikuluistaan.

(1) EUVL C 282, 25.8.2014.
1)

Thales développement et coopération SAS määrätään maksamaan Euroopan komissiolle takaisin seuraavassa esitetyt määrät, jotka ensiksi mainitun oikeudelliselle edeltäjälle on suoritettu sopimuksen JOE3-CT-97-0063 – joka liittyy Euroopan parlamentin ja neuvoston 26.4.1994 tekemällä päätöksellä N:o 1110/94/EY luotuun Euroopan yhteisön neljänteen puiteohjelmaan tutkimusta, teknologista kehittämistä ja esittelyä koskevien toimien osalta (1994–1998) – osalta: — 162 195,79 euroa korotettuna Ranskan oikeuden mukaisine korkoineen alkaen kyseisen määrän alkuperäisestä suorituksesta sen täydelliseen takaisinmaksuun saakka — 179 201 euroa korotettuna Ranskan oikeuden mukaisine korkoineen alkaen kyseisen määrän alkuperäisestä suorituksesta sen täydelliseen takaisinmaksuun saakka — 167 612,49 euroa korotettuna Ranskan oikeuden mukaisine korkoineen alkaen kyseisen määrän alkuperäisestä suorituksesta sen täydelliseen takaisinmaksuun saakka — 136 892,29 euroa korotettuna Ranskan oikeuden mukaisine korkoineen alkaen kyseisen määrän alkuperäisestä suorituksesta sen täydelliseen takaisinmaksuun saakka — 54 434,09 euroa korotettuna Ranskan oikeuden mukaisine korkoineen alkaen kyseisen määrän alkuperäisestä suorituksesta sen täydelliseen takaisinmaksuun saakka.
FI Euroopan unionin virallinen lehti C 392/22

Unionin yleisen tuomioistuimen tuomio 15.9.2016 – Ferracci v. komissio

(Asia T-219/13) (1)

((Valtiontuet - Kunnallinen kiinteistövero - Tietynlaista toimintaa harjoittaville ei-kaupallisille yhteisöille myönnetty vapautus - Konsolidoitu tuloverolaki - Vapautus kertaluonteisesta kunnallisverosta - Päätös, jossa todetaan valtiontuen osittainen puuttuminen ja jossa todetaan kyseisen tuen olevan osittain yhteensoveltumaton sisämarkkinoiden kanssa - Kumoamiskanne - Sääntelytoimi, joka ei edellytä täytäntöönpanotoimenpiteitä - Yksityistä suoraan koskeva päätös - Tutkittavaksi ottaminen - Takaisinperinnän täydellinen mahdottomuus - Asetuksen (EY) N:o 659/1999 14 artiklan 1 kohta - Perusteluvelvollisuus))

(2016/C 392/24)

Oikeudenkäyntikieli: italia

Asianosaiset

Kantaja: Pietro Ferracci (San Cesareo, Italia) (edustajat: aluksi asianajajat A. Nucara ja E. Gambaro, sitten E. Gambar)

Vastaaja: Euroopan komissio (asiamiehet: aluksi V. Di Bucci, G. Conte ja D. Grespan, sitten G. Conte, D. Grespan ja F. Tomat)

Väliintulija, joka tukee vastaajan vaatimuksia: Italian tasavalta (asiamiehet: G. Palmieri ja G. De Bellis)

Oikeudenkäynnin kohde

SEUT 263 artiklaan perustuva kanne, jossa vaaditaan valtiontuesta SA.20829 (C 26/2010, ex NN 43/2010 (ex CP 71/2006)) Ei-kaupallisten yhteisöjen tiettyihin tarkoituksiin käyttämille kiinteistöille myönnettävää vapautusta kunnallisesta kiinteistöverosta koskeva järjestely, jonka Italia on toteuttanut, 19.12.2012 annetun komission päätöksen 2913/284/EU (EUVL 2013, L 166, s. 24) kumoamista.

Tuomiolauselma

1) Kanne hylätään.

2) Pietro Ferracci vastaa omista oikeudenkäyntikuluistaan, ja hänet velvoitetaan korvaamaan Euroopan komission oikeudenkäyntikulut.

3) Italian tasavalta vastaa omista väliintulosta aiheutuneista oikeudenkäyntikuluistaan.

(1) EUVL C 164, 8.6.2013.
1)

Seuraavat toimet kumotaan Good Luck Shipping LLC:tä koskevilta osin: — Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 6.6.2013 annettu neuvoston päätös 2013/270/YUTP — Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 6.6.2013 annettu neuvoston täytäntöönpanoasetus (EU) N:o 522/2013 — Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 15.11.2013 annettu neuvoston päätös 2013/661/YUTP — Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.11.2013 annettu neuvoston täytäntöönpanoasetus (EU) N:o 1154/2013.
FI Euroopan unionin virallinen lehti C 27/38

Unionin yleisen tuomioistuimen tuomio 26.11.2015 – Comunidad Autónoma de Cataluña ja CTTI v. komissio

(Asia T-465/13) (1)

((Valtiontuki - Digitaalitelevisio - Tuki maanpäällisen verkon digitaalitelevisiolle syrjäisillä ja vähemmän kaupungistuneilla alueilla Espanjassa - Päätös, jolla tuki todetaan osittain sisämarkkinoille soveltuvaksi ja osittain niille soveltumattomaksi - Etu - Yleisiin taloudellisiin tarkoituksiin liittyvä palvelu - SEUT 107 artiklan 3 kohdan c alakohta - Uudet tuet))

(2016/C 027/44)

Oikeudenkäyntikieli: espanja

Asianosaiset

Kantajat: Comunidad Autónoma de Cataluña (Espanja) ja Centre de Telecomunicacions i Tecnologies de la Informació de la Generalitat de Catalunya (CTTI) (Hospitalet de Llobregat, Espanja) (edustajat: aluksi asianajajat J. Buendía Sierra, N. Ruiz García, M. Muñoz de Juan ja M. Reverter Baquer, sitten J. Buendía Sierra, N. Ruiz García, M. Reverter Baquer sekä A. Lamadrid de Pablo ja lopuksi J. Buendía Sierra, M. Reverter Baquerjat A. Lamadrid de Pablo)

Vastaaja: Euroopan komissio (asiamiehet: É. Gippini Fournier, B. Stromsky ja P. Němečková)

Väliintulija, joka tukee vastaajan vaatimuksia: SES Astra (Betzdorf, Luxemburg) (edustajat: asianajajat F. González Díaz, F. Salerno ja V. Romero Algarra)

Oikeudenkäynnin kohde

Kanne, jossa on kyse valtiontuesta SA.28599 (C 23/10 (ex NN 36/10, ex CP 163/09)), jota Espanjan kuningaskunta on myöntänyt maanpäällisen verkon digitaalitelevisiolle syrjäisillä ja vähemmän kaupungistuneilla alueilla (Castilla-La Manchan ulkopuolella), 19.6.2013 annetun komission päätöksen 2014/489/EU (EUVL L 217, s. 52) kumoamista koskevasta vaatimuksesta.

Tuomiolauselma

1) Kanne hylätään.

2) Comunidad Autónoma de Cataluña ja Centre de Telecomunicacions i Tecnologies de la Informació de la Generalitat de Catalunya (CTTI) vastaavat omista oikeudenkäyntikuluistaan, ja ne velvoitetaan korvaamaan Euroopan komission ja SES Astra oikeudenkäyntikulut.

(1) EUVL C 304, 19.10.2013.
FI Euroopan unionin virallinen lehti C 398/39

Unionin yleisen tuomioistuimen tuomio 8.10.2015 – Tšekki v. komissio

(Asiat T-659/13 ja T-660/13) (1)

((Liikenne - Direktiivi 2010/40/EU - Älykkäät liikennejärjestelmät - Delegoitu asetus (EU) N:o 885/2013 - Kuorma-autojen ja hyötyajoneuvojen turvallisia ja valvottuja pysäköintipaikkoja koskevien tietopalvelujen tarjoaminen - Delegoidun asetuksen N:o 885/2013 3 artiklan 1 kohta, 8 artikla ja 9 artiklan 1 kohdan a alakohta - Delegoitu asetus (EU) N:o 886/2013 - Data ja menettelyt, joiden avulla mahdollisuuksien mukaan tarjotaan liikenneturvallisuuteen liittyviä yleisiä vähimmäisliikennetietoja ilmaiseksi käyttäjille - Delegoidun asetuksen N:o 886/2013 5 artiklan 1 kohta, 9 artikla ja 10 artiklan 1 kohdan a alakohta))

(2015/C 398/49)

Oikeudenkäyntikieli: tšekki

Asianosaiset

Kantaja: Tšekin tasavalta (asiamiehet: M. Smolek ja J. Vláčil)

Vastaaja: Euroopan komissio (asiamiehet: J. Hottiaux, Z. Malůšková ja K. Walkerová)

Oikeudenkäynnin kohde

Asiassa T-659/13 ensisijaisesti vaatimus Euroopan parlamentin ja neuvoston direktiivin 2010/40/EU täydentämisestä kuorma-autojen ja hyötyajoneuvojen turvallisia ja valvottuja pysäköintipaikkoja koskevien tietopalvelujen tarjoamisen osalta 15.5.2013 annetun komission delegoidun asetuksen (EU) N:o 885/2013 (EUVL L 247, s. 1) kumoamisesta ja toissijaisesti vaatimus delegoidun asetuksen N:o 885/2013 3 artiklan 1 kohdan, 8 artiklan ja 9 artiklan 1 kohdan a alakohdan kumoamisesta, sekä asiassa T-660/13 ensisijaisesti vaatimus Euroopan parlamentin ja neuvoston direktiivin 2010/40/EU täydentämisestä datan ja menettelyjen osalta, joiden avulla mahdollisuuksien mukaan tarjotaan liikenneturvallisuuteen liittyviä yleisiä vähimmäisliikennetietoja ilmaiseksi käyttäjille 15.5.2013 annetun komission delegoidun asetuksen (EU) N:o 886/2013 (EUVL L 247, s. 6) kumoamisesta ja toissijaisesti vaatimus delegoidun asetuksen N:o 886/2013 5 artiklan 1 kohdan, 9 artiklan ja 10 artiklan 1 kohdan kumoamisesta.

Tuomiolauselma

1) Asiat T-659/13 ja T-660/13 yhdistetään tuomion antamista varten.

2) Kanteet hylätään.

3) Tšekin tasavalta velvoitetaan korvaamaan oikeudenkäyntikulut.

(1) EUVL C 45, 15.2.2014.
FI Euroopan unionin virallinen lehti C 155/25

Unionin yleisen tuomioistuimen tuomio 26.3.2015 – Royal County of Berkshire Polo Club v. SMHV – Lifestyle Equities (Royal County of Berkshire POLO CLUB)

(Asia T-581/13) (1)

((Yhteisön tavaramerkki - Väitemenettely - Hakemus kuviomerkin Royal County of Berkshire POLO CLUB rekisteröimiseksi yhteisön tavaramerkiksi - Aikaisemmat yhteisön tavaramerkeiksi rekisteröidyt kuviomerkit BEVERLY HILLS POLO CLUB - Suhteellinen hylkäysperuste - Sekaannusvaara - Perusteluvelvollisuus - Asetuksen (EY) N:o 207/2009 75 artikla - Asetuksen N:o 207/2009 8 artiklan 1 kohdan b alakohta))

(2015/C 155/29)

Oikeudenkäyntikieli: englanti

Asianosaiset

Kantaja: The Royal County of Berkshire Polo Club Ltd (Lontoo, Yhdistynyt kuningaskunta) (edustaja: solicitor J. Maitland-Walker)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamiehet: P. Bullock ja N. Bambara)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Lifestyle Equities CV (Amsterdam, Alankomaat) (edustaja: asianajaja D. Russo)

Oikeudenkäynnin kohde

Kanne SMHV:n toisen valituslautakunnan 25.7.2013 tekemästä päätöksestä (asia R 1374/2012-2), joka koskee Lifestyle Equities CV:n ja Royal County of Berkshire Polo Club Ltd:n välistä väitemenettelyä

Tuomiolauselma

1) Sisämarkkinoiden harmonisointiviraston (SMHV) toisen valituslautakunnan 25.7.2013 tekemä päätös (asia R 1374/2012-2) kumotaan siltä osin kuin sillä hylättiin yhteisön tavaramerkkiä koskeva hakemus nro 9642621 tavaroita ”raipat, valjaat, satulat” varten.

2) Kanne hylätään muilta osin.

3) Osapuolet vastaavat omista oikeudenkäyntikuluistaan.

(1) EUVL C 24, 25.1.2014.
FI Euroopan unionin virallinen lehti C 7/35

Unionin yleisen tuomioistuimen tuomio 18.11.2014 – Lumene v. SMHV (THE YOUTH EXPERTS)

(Asia T-484/13) (1)

((Yhteisön tavaramerkki - Hakemus sanamerkin THE YOUTH EXPERTS rekisteröimiseksi yhteisön tavaramerkiksi - Ehdoton hylkäysperuste - Erottamiskyvyn puuttuminen - Asetuksen (EY) N:o 207/2009 7 artiklan 1 kohdan b alakohta - Valituslautakunnan tutkinnan laajuus - Tutkinta, jonka edellytyksenä on kanteen tutkittavaksi ottaminen - Asetuksen N:o 207/2009 59 artiklan ensimmäinen virke))

(2015/C 007/39)

Oikeudenkäyntikieli: englanti

Asianosaiset

Kantaja: Lumene Oy (Espoo, Suomi) (edustaja: asianajaja L. Laaksonen)

Vastaaja: sisämarkkinoiden harmonisointivirasto (tavaramerkit ja mallit) (SMHV) (asiamies: G. Schneider)

Oikeudenkäynnin kohde

Kanne SMHV:n toisen valituslautakunnan 26.6.2013 tekemästä päätöksestä (asia R 187/2013-2), joka koskee hakemusta sanamerkin THE YOUTH EXPERTS rekisteröimiseksi yhteisön tavaramerkiksi.

Tuomiolauselma

1) Sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 26.6.2013 tekemä päätös (asia R 187/2013-2) kumotaan siltä osin kuin se koskee tavaroiden ja palvelujen kansainvälistä luokitusta tavaramerkkien rekisteröimistä varten koskevaan 15.6.1957 tehtyyn Nizzan sopimukseen, sellaisena kuin se on tarkistettuna ja muutettuna, pohjautuvan luokituksen luokkaan 3 kuuluvia seuraavia tavaroita: ”valkaisutuotteet ja muut vaatteiden pesussa käytettävät aineet; puhdistus-, kiillotus-, tahranpoisto- ja hiontavalmisteet”; ja luokkaan 5 kuuluvia seuraavia tavaroita: ”terveydenhoitovalmisteet lääkinnälliseen käyttöön; laastarit, sidontatarvikkeet; hampaiden täyte- ja jäljennösaineet; desinfiointiaineet; syöpäläisten hävitysvalmisteet; sieni- ja rikkaruohomyrkyt”.

2) Kanne hylätään muilta osin.

3) Osapuolet vastaavat kukin omista oikeudenkäyntikuluistaan.

(1) EUVL C 344, 23.11.2013.
FI Euroopan unionin virallinen lehti C 282/32

Unionin yleisen tuomioistuimen tuomio 4.7.2014 – Advance Magazine Publishers v. SMHV – Montres Tudor (GLAMOUR)

(Asia T-1/13) (1)

((Yhteisön tavaramerkki - Väitemenettely - Hakemus sanamerkin GLAMOUR rekisteröimiseksi yhteisön tavaramerkiksi - Aikaisempi kansainvälinen tavaramerkki TUDOR GLAMOUR - Sekaannusvaara - Asetuksen (EY) N:o 207/2009 8 artiklan 1 kohdan b alakohta))

2014/C 282/41

Oikeudenkäyntikieli: englanti

Asianosaiset

Kantaja: Advance Magazine Publishers, Inc. (New York, New York, Yhdysvallat) (edustajat: asianajajat T. Raab, H. Lauf ja V. Ahmann)

Vastaaja: sisämarkkinoiden harmonisointivirasto (tavaramerkit ja mallit) (asiamies: A. Schifko)

Vastapuoli SMHV:n valituslautakunnassa ja väliintulija unionin yleisessä tuomioistuimessa: Montres Tudor SA (Geneve, Sveitsi) (edustajat: asianajajat J. P. de Oliveira Vaz Miranda de Sousa ja C. Sueiras Villalobos)

Oikeudenkäynnin kohde

Kanne SMHV:n toisen valituslautakunnan 10.10.2012 tekemästä päätöksestä (asia R 213/2012-2), joka koskee Montres Tudor SA:n ja Advance Magazine Publishers, Inc:n välistä väitemenettelyä

Tuomiolauselma

1) Kanne hylätään.

2) Advance Magazine Publishers, Inc. velvoitetaan korvaamaan oikeudenkäyntikulut.

(1) EUVL C 86, 23.3.2013.
FI Euroopan unionin virallinen lehti C 389/26

Unionin yleisen tuomioistuimen tuomio 24.9.2015 – Viasat Broadcasting UK v. komissio

(Asia T-125/12) (1)

((Valtiontuki - Julkinen yleisradiopalvelu - Päätös, jossa tuki todetaan sisämarkkinoille soveltuvaksi - Tuki, jonka Tanskan viranomaiset ovat toteuttaneet tanskalaiselle julkisen palvelun yleisradioyhtiölle TV2/Danmarkille - Julkinen rahoitus, joka on myönnetty julkisen palvelun velvoitteiden täyttämisestä aiheutuvien kustannusten korvaamiseksi - Tuen käsite - Altmark-tuomio))

(2015/C 389/26)

Oikeudenkäyntikieli: englanti

Asianosaiset

Kantaja: Viasat Broadcasting UK Ltd (West Drayton, Yhdistynyt kuningaskunta) (edustajat: asianajajat S. Kalsmose-Hjelmborg ja M. Honoré)

Vastaaja: Euroopan komissio (asiamiehet: L. Flynn ja B. Stromsky)

Väliintulijat, jotka tukevat vastaajan vaatimuksia: Tanskan kuningaskunta (asiamiehet: aluksi C. Vang ja V. Pasternak Jørgensen, sitten Pasternak Jørgensen, avustajanaan asianajaja K. Lundgaard Hansen, ja lopuksi C. Thorning, avustajinaan Lundgaard Hansen ja asianajaja R. Holgaard) ja TV2/Danmark A/S (Odense, Tanska) (edustaja: asianajaja O. Koktvedgaard)

Oikeudenkäynnin kohde

Kanne, jossa on kyse Tanskan toimenpiteistä (C 2/03) TV2/Danmarkin hyväksi 20.4.2011 annetun komission päätöksen 2011/839/EU (EUVL L 340, s. 1) osittaista kumoamista koskevasta vaatimuksesta.

Tuomiolauselma

1) Lausunnon antaminen kanteesta raukeaa siltä osin kuin siinä vaaditaan kumoamaan Tanskan toimenpiteistä (C 2/03) TV2/Danmarkin hyväksi 20.4.2011 annettu komission päätös 2011/839/EU siltä osin kuin komissio on katsonut, että TV2/Danmark A/S:lle Fonds TV2:n välityksellä maksetut vuosien 1995 ja 1996 mainostulot ovat valtiontukea.

2) Kanne hylätään muilta osin.

3) Viasat Broadcasting UK Ltd vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.

4) Tanskan kuningaskunta vastaa omista oikeudenkäyntikuluistaan.

5) TV2/Danmark A/S vastaa omista oikeudenkäyntikuluistaan.

(1) EUVL C 138, 12.5.2012.
FI Euroopan unionin virallinen lehti C 213/28

Unionin yleisen tuomioistuimen tuomio 19.5.2015 – Diputación Foral de Bizkaia v. komissio

(Asia T-397/12) (1)

((Valtiontuet - Construction - Espanjan viranomaisten myöntämä tuki Habidite -yhtiölle - Sopimukset rakennuselementtitehtaan perustamisesta ja tämän tehtaan toimittamista elementtitaloista - Päätös, jolla tuet on todettu lainvastaisiksi - Päätös, jolla tuet on todettu osittain sisämarkkinoille soveltuviksi ja osittain sisämarkkinoille soveltumattomiksi - Ennakkoilmoituksen puuttuminen - Puolustautumisoikeudet - Perusteluvelvollisuus))

(2015/C 213/49)

Oikeudenkäyntikieli: espanja

Asianosaiset

Kantaja: Diputación Foral de Bizkaia (edustaja: asianajaja I. Sáenz-Cortabarría Fernández)

Vastaaja: Euroopan komissio (asiamiehet: M. Afonso, É. Gippini Fournier ja P. Němečková)

Oikeudenkäynnin kohde

Vaatimus valtiontuesta SA.28356 (C 37/2009) (ex N 226/2009) 27.6.2012 annetun komission päätöksen (COM (2012) 4194 kumoamisesta.

Tuomiolauselma

1) Kanne hylätään.

2) Diputación Foral de Bizkaia velvoitetaan korvaamaan oikeudenkäyntikulut.

(1) EUVL C 319, 20.10.2012.
FI Euroopan unionin virallinen lehti C 190/11

Unionin yleisen tuomioistuimen tuomio 16.4.2015 – Schlyter v. komissio

(Asia T-402/12) (1)

((Oikeus tutustua asiakirjoihin - Asetus (EY) N:o 1049/2001 - 4 artiklan 2 kohdan kolmas luetelmakohta - Poikkeus, joka koskee tutkintatoimien tarkoitusten suojaa - Asetus (EY) N:o 1367/2006 - 6 artiklan 1 kohta - Komission yksityiskohtainen lausunto, joka koskee nanohiukkasaineita koskevista vuosi-ilmoituksista annettua asetusehdotusta, josta Ranskan viranomaiset ilmoittivat komissiolle direktiivin 98/34/EY säännösten mukaisesti - Asiakirjaan tutustumista koskevan oikeuden epääminen))

(2015/C 190/13)

Oikeudenkäyntikieli: englanti

Asianosaiset

Kantaja: Carl Schlyter (Linköping, Ruotsi) (edustajat: asianajajat O. Brouwer ja S. Schubert)

Vastaaja: Euroopan komissio (asiamiehet: P. Costa de Oliveira, A. Tokár ja C. Zadra)

Väliintulijat, jotka tukevat kantajan vaatimuksia: Suomen tasavalta (asiamies: S. Hartikainen) ja Ruotsin kuningaskunta (asiamiehet: aluksi A. Falk, C. Meyer-Seitz, U. Persson, C. Stege, S. Johannesson ja H. Karlsson, sitten N Falk, Meyer-Seitz, Persson, E. Karlsson, L. Swedenborg ja C. Hagerman)

Väliintulija, joka tukee vastaajan vaatimuksia: Ranskan tasavalta (asiamiehet: B. Beaupère-Manokha, D. Colas ja F. Fize)

Oikeudenkäynnin kohde

Kanne, jossa on kyse sen komission 27.6.2012 tekemän päätöksen kumoamisesta, jolla komissio epäsi kantajalta odotusaikana oikeuden tutustua yksityiskohtaiseen lausuntoonsa, joka koskee nanohiukkasaineita koskevan vuosi-ilmoituksen sisällöstä ja esittämisen edellytyksistä annettua asetusehdotusta (2011/673/F), josta Ranskan viranomaiset olivat ilmoittaneet komissiolle teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annetun Euroopan parlamentin ja neuvoston direktiivin 98/34/EY (EYVL L 204, s. 37), sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY (EYVL L 217, s. 18), mukaisesti.

Tuomiolauselma

1) Euroopan komission 27.6.2012 tekemä päätös, jolla komissio epäsi kantajalta odotusaikana oikeuden tutustua yksityiskohtaiseen lausuntoonsa, joka koskee nanohiukkasaineita koskevan vuosi-ilmoituksen sisällöstä ja esittämisen edellytyksistä annettua asetusehdotusta (2011/673/F), josta Ranskan viranomaiset olivat ilmoittaneet komissiolle teknisiä standardeja ja määräyksiä koskevien tietojen toimittamisessa noudatettavasta menettelystä 22.6.1998 annetun Euroopan parlamentin ja neuvoston direktiivin 98/34/EY, sellaisena kuin se on muutettuna 20.7.1998 annetulla Euroopan parlamentin ja neuvoston direktiivillä 98/48/EY, kumotaan.

2) Komissio vastaa omista oikeudenkäyntikuluistaan, ja se velvoitetaan korvaamaan Carl Schlyterin oikeudenkäyntikulut.

3) Ranskan tasavalta, Suomen tasavalta ja Ruotsin kuningaskunta vastaavat omista oikeudenkäyntikuluistaan.

(1) EUVL C 343, 10.11.2012.
FI Euroopan unionin virallinen lehti C 421/34

Unionin yleisen tuomioistuimen tuomio 16.10.2014 – Alro v. komissio

(Asia T-517/12) (1)

((Valtiontuet - Sähkö - Suosituimmuustariffit - Päätös aloittaa SEUT 108 artiklan 2 kohdan mukainen menettely - Kumoamiskanne - Kannekelvoton toimi - Kokonaan toteutettu tukitoimenpide, joka toteutettiin osittain päätöksen ajankohtaan ja osittain kanteen nostamisen ajankohtaan mennessä - Tutkimatta jättäminen))

2014/C 421/46

Oikeudenkäyntikieli: englanti

Asianosaiset

Kantaja: Alro SA (Slatina, Romania) (edustajat: C. Quigley, QC, solicitor O. Bretz ja asianajaja S. Verschuur)

Vastaaja: Euroopan komissio (asiamiehet: É. Gippini Fournier ja T. Maxian Rusche)

Oikeudenkäynnin kohde

Kanne, jossa on ensisijaisesti kyse vaatimuksesta kumota SEUT 108 artiklan 2 kohdan mukaisen menettelyn aloittamisesta valtiontukiasiassa SA 33624 (2012/C) (ex 2011/NN) – Romania – Sähkön suosituimmuustariffit Alro Slatina SA -nimisen yhtiön hyväksi 25.4.2012 tehty komission päätös C (2012) 2517 final, ja toissijaisesti vaatimuksesta kumota päätös C(2012) 2517 final siltä osin kuin se koskee 1.1.2007 ja 31.12.2009 välistä ajanjaksoa.

Tuomiolauselma

1) Kanne jätetään tutkimatta.

2) Alro SA velvoitetaan korvaamaan oikeudenkäyntikulut.

(1) EUVL C 32, 2.2.2013.